Anexă la Ordinul ministrului energiei nr.

**Program-cheie 5: Cogenerare de înaltă eficiență și modernizarea rețelelor de termoficare — Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare** **-** **Domeniul de investiții 5.3: Sprijin pentru modernizarea și dezvoltarea rețelei inteligente de termoficare**

**GHIDUL SOLICITANTULUI**

**CONDIȚII SPECIFICE DE ACCESARE A FONDURILOR**

Sprijinirea investițiilor pentru modernizarea/reabilitarea rețelei inteligente de termoficare

**2024**



CUPRINS

[**CAPITOLUL 1. INFORMAȚII DESPRE APELUL DE PROIECTE**](#_1fob9te)**2**

1.1. DOMENIUL DE INVESTIȚII AFERENT ȘI OBIECTIVUL SPECIFIC2

1.2. TIPUL APELULUI DE PROIECTE ŞI PERIOADA DE DEPUNERE A PROPUNERILOR DE PROIECT3

1.3. ACȚIUNILE ȘI ACTIVITĂȚILE FINANȚABILE 4

[1.3.1. acțiunile finanțabile conform fondului pentru modernizare](#_3l18frh)4

[1.3.2. activitățile finanțabile](#_17dp8vu) 5

1.4. TIPURI DE SOLICITANŢI5

1.5. INDICATORI6

[1.6. ALOCAREA STABILITĂ PENTRU APELUL DE PROIECTE](#_1ksv4uv)8

[1.7. VALOAREA MINIMĂ ŞI MAXIMĂ A PROIECTULUI, RATA DE COFINANȚARE](#_44sinio)8

1.8. AJUTOR DE STAT9

[**CAPITOLUL 2. REGULI PENTRU ACORDAREA FINANȚĂRII**](#_z337ya)**12**

2.1. ELIGIBILITATEA SOLICITANTULUI12

2.2. ELIGIBILITATEA PROIECTULUI15

2.3. ELIGIBILITATEA CHELTUIELILOR21

**CAPITOLUL 3. COMPLETAREA CERERII DE FINANȚARE24**

3.1. ÎNREGISTRAREA SOLICITANTULUI ÎN SISTEM24

3.2. MODALITATEA DE COMPLETARE A CERERII DE FINANȚARE24

[3.3. OBIECTIVELE ŞI REZULTATELE PROIECTULUI](#_3as4poj)25

[3.3.1 context şi justificare](#_1pxezwc)25

[3.3.2 sustenabilitate](#_49x2ik5)/durabilitate25

[3.3.3 relevanţă](#_2p2csry)25

[3.3.4 riscuri](#_147n2zr)26

[3.3.5 complementaritate](#_3o7alnk)27

[3.3.6 aplicarea principiilor orizontale](#_23ckvvd)27

[3.3.7 descrierea investiţiei](#_32hioqz)28

[3.3.8 evaluarea impactului asupra mediului (eim)](#_1hmsyys)28

[3.3.9 studiul de fezabilitate](#_41mghml)29

[3.3.10 analiza cost beneficiu](#_2grqrue)32

[3.3.11 managementul de proiect](#_vx1227)32

[3.3.12 elaborarea bugetului şi categoriile de cheltuieli](#_3fwokq0)33

**CAPITOLUL 4. PROCESUL DE EVALUARE ȘI SELECȚIE33**

4.1. DESCRIERE GENERALĂ33

[4.1.1 verificarea administrativă și a eligibilității cererilor de finanțare](#_3fwokq0)33

[4.1.2 Evaluarea tehnico-economică a cererilor de finanţare](#_2grqrue) 34

4.2 DEPUNEREA ȘI SOLUȚIONAREA CONTESTAȚIILOR35

[**CAPITOLUL 5. CONTRACTAREA ȘI IMPLEMENTAREA PROIECTELOR**](#_1mrcu09)**36**

5.1. CONTRACTAREA PROIECTELOR36

5.2. IMPLEMENTAREA FINANCIARĂ A PROIECTULUI38

5.3. MONITORIZAREA PROIECTULUI39

[**ANEXE**](#_46r0co2)**40**

**Capitolul 1. Informaţii despre Apelul de Proiecte**

Prezentul ghid a fost elaborat de către Ministerul Energiei pentru solicitanții care doresc să obțină finanțare nerambursabilă pentru proiecte de investiții în infrastructura energetică, în cadrul programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare - Domeniul de investiții 5.3: Sprijin pentru modernizarea și dezvoltarea rețelei inteligente de termoficare.

În situația în care, pe parcursul apelului de proiecte, se constată necesitatea operării unor modificări de natură a nu afecta regulile şi condițiile de finanțare stabilite prin prezentul Ghid, cum ar fi, dar fără a se limita la, prelungirea termenului de depunere, Ministerul Energiei, în calitatea sa de autoritatea națională de implementare şi gestionare a fondurilor alocate României din Fondul pentru modernizare, prin Direcția Generală Ajutor de Stat și Fonduri Europene, va aduce completări sau modificări la conținutului acestuia, prin publicarea unei versiuni revizuite. Modificările legislative, inclusiv cele de natură a afecta regulile și condițiile finanțării, sunt aplicabile automat, fără a fi necesară modificarea prezentului Ghid, prezentul Ghid neînlocuind legislația specifică, stabilită prin alte acte normative, decât dacă este precizat în mod explicit în cuprinsul acestora.

### **1.1.** **Domeniul de investiții aferent şi obiectivul specific**

Fondul pentru modernizare a fost instituit ca mecanism de finanțare prin Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului din 24 septembrie 1996 privind prevenirea și controlul integrat al poluări Text cu relevanță pentru SEE (Directiva ETS).

În România, Fondul pentru Modernizare va finanța investiții din sectoarele prioritare identificate de Ministerul Energiei, în baza strategiilor naționale și a obiectivelor la nivel european și va fi implementat prin intermediul unor programe-cheie. În cadrul fiecărui program-cheie sunt definite unul sau mai multe domenii de investiții.

Finanțarea proiectelor în cadrul acestei operațiuni este de tip nerambursabil şi constă în rambursarea cheltuielilor eligibile făcute pentru realizarea proiectului, la valoarea şi în condițiile stabilite prin Contractul de finanțare.

Prezentul ghid se adresează unităților administrativ-teritoriale și operatorilor de transport și/sau distribuție de energie termică, definiți conform legislației naționale în vigoare, care propun investiții în transportul și/sau distribuția energiei termice de la nivelul sistemelor centralizate de termoficare, în vederea creșterii confortului termic al consumatorilor, simultan cu scăderea costurilor aferente producerii și consumului de energie și luând în considerare evoluțiile în domeniul eficienței energetice la nivelul centrelor urbane. De asemenea, prezentul ghid vizează acordarea de ajutoare pentru dezvoltarea rețelei termice inteligente, eficiente din punct de vedere energetic.

Principalele rezultate așteptate sunt:

* 1. Modernizarea/reabilitarea rețelei termice inteligente,
  2. Creșterea securității furnizării energiei termice prin reducerea numărului de întreruperi,
  3. Crearea infrastructurii necesare pentru dezvoltarea unor activități economice noi, precum și dezvoltarea infrastructurii energetice termice naționale la standarde europene aplicabile în domeniu,
  4. Creșterea eficienței energetice în sistemele centralizate de transport și/sau distribuție a energiei termice, prin optimizarea rețelelor de distribuție/transport a/al agentului termic, precum și prin implementarea unui sistem de conducte dotate cu sistem de detectare, semnalizare și localizare a pierderilor,
  5. Utilizarea rațională a resurselor energetice termice prin reducerea pierderilor,
  6. Minimizarea impactului negativ asupra mediului,
  7. Reducerea costurilor de mentenanță a rețelelor de transport și/sau distribuție a energiei termice.
  8. Digitalizarea rețelelor de transport și/sau distribuție energie termică prin colectarea și întreținerea tuturor datelor necesare modelarii tehnice și geo-referențiale ale elementelor de rețea. Aceasta contribuie fundamental la implementarea conceptului de rețea inteligenta de transport și/sau distribuție energie termică, creșterea capacității de integrare a unor noi forme de producție/consum și facilitarea unor noi modele de afaceri și structuri de piață.

Proiectele de investiții vor viza următoarele activități orientative, fără a fi însă limitative:

1. Modernizarea/reabilitarea rețelelor termice primare şi secundare, inclusiv a punctelor termice din sistemele de alimentare cu energie termică prin implementarea tehnologiilor moderne, performante, care să îndeplinească toate cerințele actuale privind pierderile de căldură și de fluid și care să conducă la reducerea emisiilor de CO2;
2. achiziționarea/modernizarea/reabilitarea echipamentelor necesare bunei funcționări a sistemelor de pompare a agentului termic;
3. implementarea de Sisteme de Management Energetic (măsurare, control şi automatizare a SACET).

### **1.2. Tipul apelului de proiecte şi perioada de depunere a propunerilor de proiecte**

Apelul de proiecte lansat prin prezentul ghid corespunde procedurii de apel de proiecte cu depunere continuă, până la epuizarea bugetului total alocat, sau până la împlinirea termenului limită de depunere, oricare dintre acestea intervine primul, corelat cu cadrul de performanță al Fondului pentru Modernizare.

Finanțarea din Fondul pentru Modernizare in temeiul acestui ghid vizează două tipuri de apeluri de proiecte:

* **Apel de proiecte** **de tip A,**  în cadrul căruia finanțarea intră sub incidența Regulamentului (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din Tratat cu completările și modificările ulterioare[[1]](#footnote-1), denumit în continuare Regulament.
* **Apel de proiecte de tip B** în cadrul căruia finanțarea nu intră sub incidența ajutorului de stat. Sunt finanțate investițiile în proiectele care fac parte din infrastructura energetică și este exploatată în cadrul unui „monopol natural”, în condițiile prevăzute la paragraful 375 din **Comunicarea Comisiei 2022/C 80/01** - *Orientările din 2022 privind ajutoarele de stat pentru climă, protecția mediului și energie.*

Data deschidere apel de proiecte: **01.02.2024, ora 12.00**

Data şi ora începere depunere de proiecte: **01.02.2024, ora 12.00**

Data şi ora închidere depunere de proiecte **tip A**: **30.06.2024, ora 12.00**

Data şi ora închidere depunere de proiecte **tip B: 01.01.2027, ora 12.00**

Atenție! *Proiectele depuse înainte de data deschiderii apelului de proiecte și după data închiderii apelului de proiecte vor fi respinse.*

Ministerul Energiei poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

### **1.3. Acțiunile și activitățile finanțabile**

### **1.3.1. Acțiunile finanțabile conform Fondului pentru Modernizare**

În cadrul acestui *obiectiv specific* este finanțată următoarea acțiune:

***Sprijinirea modernizării/reabilitării rețelei inteligente de termoficare***

1. Modernizarea/reabilitarea rețelelor termice primare şi secundare, inclusiv a punctelor termice din sistemele de alimentare cu energie termică prin implementarea tehnologiilor moderne, performante, care să îndeplinească toate cerințele actuale privind pierderile de căldură și de fluid și care să conducă la reducerea emisiilor de CO2;
2. achiziționarea/modernizarea/reabilitarea echipamentelor necesare bunei funcționări a sistemelor de pompare a agentului termic;
3. implementarea de Sisteme de Management Energetic (măsurare, control şi automatizare a SACET).

Se vor finanța investiții în modernizarea/reabilitarea și dezvoltarea rețelei inteligente de termoficare. Sprijinul financiar este destinat atingerii obiectivelor asumate de România în cadrul „programului -cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare’’.

|  |
| --- |
| Vor fi finanțate proiectele care propun investiții într-un sistem de termoficare centralizată care respectă criteriile definiției sistemului de termoficare centralizat eficient din punct de vedere energetic, astfel cum este prevăzut la art. 2 pct. 41 și 42 din Directiva 2012/27/UE, cu modificările și completările ulterioare. În cazul în care sistemul nu devine încă pe deplin eficient din punct de vedere energetic, ca urmare a lucrărilor la rețeaua de transport și/sau distribuție care beneficiază de ajutor, modernizările suplimentare necesare pentru a îndeplini condițiile de încadrare în definiția sistemului de termoficare și/sau răcire centralizată eficient din punct de vedere energetic încep, pentru instalațiile de încălzire și/sau de răcire care fac obiectul ajutorului, în termen de maxim 3 ani de la demararea lucrărilor finanțate prin Fondul pentru modernizare la rețeaua de transport și/sau distribuție care beneficiază de ajutor. Finanțarea pentru modernizarea rețelelor de transport și/sau distribuție care transportă energie termică generată pe bază de combustibili fosili poate fi acordată numai dacă beneficiarul de ajutor de stat va îndeplini, cumulativ, următoarele condiții:  (a) rețeaua de transport și/sau distribuție este sau devine adecvată pentru transportul de încălzire sau răcire generată din surse regenerabile de energie;  (b) modernizarea nu are ca rezultat o producție crescută de energie din combustibili fosili, cu excepția gazelor naturale;   (c) în cazul unei modernizări a rețelei de transport și/sau distribuție a încălzirii și răcirii generate din gaze naturale, se asigură conformitatea cu obiectivele climatice pentru 2030 și 2050 [în conformitate cu anexa 1 la Actul delegat complementar privind clima din Regulamentul UE privind taxonomia]. |

Finanțarea pentru modernizarea rețelelor de transport și/sau distribuție contribuie, prin sprijinirea realizării de investiții în rețele de termoficare inteligente, la atingerea următoarelor obiective:

a) o economie mai eficientă din punctul de vedere al utilizării resurselor, mai ecologică și mai competitivă, conducând la dezvoltarea durabilă, care se bazează printre altele, pe un nivel înalt de protecție și pe îmbunătățirea calității mediului;

b) creșterea eficienței energetice în sistemele centralizate de transport și/sau distribuție a energiei termice, prin optimizarea rețelelor de distribuție/transport a agentului termic, precum şi prin implementarea unui sistem de conducte dotate cu sistem de detectare, semnalizare şi localizare a pierderilor.

Finanțarea pentru modernizarea rețelelor de transport și/sau distribuție contribuie la atingerea următoarelor ținte până în anul 2030:

1. reducerea pierderilor de energie termică înregistrate pe rețele de transport și/sau distribuție a agentului termic la nivel național.
2. dezvoltarea rețelei inteligente de termoficare.

### **1.3.2 Activitățile finanțabile**

Sunt eligibile numai proiectele care vizează modernizarea/reabilitarea rețelei de transport și/sau distribuție termică și digitalizare. Nu pot fi finanțate proiectele care reprezintă, în fapt, simple investiții (”simple investiții” reprezentând lucrările de mentenanță).

### **1.4. Tipuri de solicitanți**

Solicitanții eligibili în cadrul programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare, sunt:

* **Unități administrativ teritoriale (UAT)/subdiviziunile administrativ-teritoriale**, definite la art. 96 și urm. din Ordonanța de urgență nr. 57/2019 privind Codul administrativ, **care produc energie termică în scopul furnizării în rețeaua de transport şi distribuție/care dețin sistemul de distribuție și transport** pentru asigurarea serviciului public de alimentare cu energie termică sau pentru consumul propriu (pentru proiecte de tip A-B),
* **Operatori de transport și/sau distribuție a energiei termice** definiți conform cadrului legal în vigoare (pentru proiecte de tip A-B).

În cazul în care **rețelele de transport și/sau distribuție sunt în proprietatea statului**, potențialii beneficiari sunt persoanele juridice *concesionari ai rețelelor şi titulari ai licenței de* *transport și/sau distribuție* şi care au dreptul de a le moderniza/reabilita.

Beneficiarii depun proiecte numai individual.

### **1.5. Indicatori**

Pentru Obiectivul programului-cheie 5: Cogenerare de înaltă eficiență și modernizare a rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare, au fost prevăzuți următorii indicatori de program, care sunt obligatorii la nivel de proiect:

|  |  |  |  |
| --- | --- | --- | --- |
| **Indicatori obligatorii la nivel de proiect** | **Unitate de măsură** | **Valoarea la începutul perioadei de implementare**  **[în cifre]** | **Valoare estimată la sfârșitul perioadei de implementare** |
| Lungimea rețelei termice inteligente de termoficare modernizate/reabilitate (rețele de transport și distribuție) | km |  |  |
| Lungime rețele termice **primare inteligente (de transport)** modernizate/reabilitate prin proiect | km |  |  |
| Lungime rețele termice **secundare inteligente (de distribuție)** modernizate/reabilitate prin proiect | km |  |  |
| Puncte termice modernizate/reabilitate | buc |  |  |

***Notă:***Km de rețea = lungime conductă

|  |  |  |  |
| --- | --- | --- | --- |
| **Indicatori fizici suplimentari** | **Unitate de măsură** | **Valoare la începutul perioadei de implementare**  **[în cifre]** | **Valoare estimată la sfârșitul perioadei de implementare** |
| Contoare inteligente achiziționate/montate | buc |  |  |
| Sisteme de Management Energetic (măsurare, control şi automatizare a SACET) | nr. imobile deservite |  |  |

Proiectele vor demonstra contribuția la indicatorul de rezultat:

|  |  |  |  |
| --- | --- | --- | --- |
| Denumire indicator de rezultat | Unitate  măsura | An | Total |
| Reducerea pierderilor de energie înregistrate pe rețele de transport și/sau distribuție a agentului termic la nivel național | % din energia furnizată |  |  |

**Definițiile indicatorilor și indicații privind cuantificarea acestora**

Pierderi de energie înregistrate pe rețele de transport și/sau distribuție a agentului termic = cota de energie termică produsă în sistemul de termoficare ce se pierde la nivelul rețelei de transport și/sau distribuție și care nu ajunge la utilizatorul final. Se calculează după următoare formulă: (Cantitatea anuală de căldură produsă în sistemul de termoficare - cantitatea de căldură facturată după contorizare / Cantitatea anuală de căldură produsă în sistemul de termoficare x 100%. Evoluția pierderilor se calculează pentru perioada de referință a proiectului (între momentul demarării proiectului și la finalul implementării proiectului).

La nivelul proiectului se va prezenta și modul în care proiectul va contribui la **indicatorul de rezultat** – reducerea pierderilor de energie înregistrate pe rețele de transport și/sau distribuție a agentului termic la nivel național.

Pentru indicatorul obligatoriu - Lungimea rețelei inteligente termice reabilitate, inclusiv investițiile suplimentare necesare asigurării funcționalității și operării sistemului pe termen mediu se vor aduna km de rețea primară și secundară propuși spre reabilitare în proiect.

Atenție! *Pe lângă indicatorii obligatorii menționați anterior, fiecare proiect poate avea și alți indicatori fizici suplimentari*

Tipuri de activități pentru **modernizarea/reabilitarea rețelelor de transport și/sau distribuție a agentului termic** :

1. Modernizarea/reabilitarea conductelor de transport al agentului termic,
2. Modernizarea/reabilitarea conductelor magistrale de transport al agentului termic,
3. Modernizarea/reabilitarea stațiilor de comprimare agent termic, stațiilor de comandă vane, nodurilor tehnologice, stațiilor de reglare-măsurare agent termic, stațiilor de protecție catodică, racordurilor de înaltă presiune, prin modernizarea/înlocuirea unor echipamente/instalații aferente acestora,
4. Creșterea securității furnizării energiei termice prin reducerea numărului de întreruperi,
5. Modernizarea/ reabilitarea infrastructurii energetice termice naționale la standarde europene aplicabile în domeniu,
6. Instalarea unor stații de control sau echipamente de automatizare/protecție şi control computerizat al transferului de energie către consumatorul final
7. Utilizarea rațională a resurselor energetice termice prin reducerea pierderilor,
8. Minimizarea impactului negativ asupra mediului,
9. Instalarea unui sistem informatic de monitorizare, comandă şi achiziție de date,
10. Reducerea costurilor de mentenanță ale rețelelor de distribuție a energiei termice,
11. Investițiile de modernizare/reabilitare/retehnologizare a rețelelor de transport și/sau distribuție a agentului termic trebuie să aibă ca scop îmbunătățirea parametrilor de securitate şi calitate ai rețelelor de transport și/sau distribuție a agentului termic prin reducerea numărului de întreruperi şi a pierderilor tehnologice (comparativ cu situația anterioară implementării proiectului),
12. Digitalizarea rețelelor de distribuție energie termică prin colectarea și întreținerea tuturor datelor necesare modelarii tehnice și georeferențiale ale elementelor de rețea. Aceasta contribuie fundamental la implementarea conceptului de rețea inteligenta de distribuție energie termică, creșterea capacității de integrare a unor noi forme de producție / consum și facilitarea unor noi modele de afaceri și structuri de piață.

**1.6. Alocarea stabilită pentru apelul de proiecte**

Bugetul (fără TVA) alocat apelului de proiecte este împărțit după cum urmează:

|  |  |
| --- | --- |
| **Acțiune** | **Alocare netă Fondul de Modernizare (euro)** |
| Proiecte de tip A  Proiecte pentru care ajutorul solicitat este de până la 50.000.000 euro | 200.000.000 |
| Proiecte de tip B  Proiecte a căror finanțare **nu intră sub incidența ajutorului de stat** | 390.000.000 |
| Total | 590.000.000 |

Bugetul (fără TVA) este defalcat pe ani astfel:

|  |  |
| --- | --- |
| **Proiecte de tip A** | |
| Ani | Defalcare pe ani (euro) |
| 2023 | 30.000.000 |
| 2024 | 30.000.000 |
| 2025 | 30.000.000 |
| 2026 | 30.000.000 |
| 2027 | 30.000.000 |
| 2028 | 20.000.000 |
| 2029 | 20.000.000 |
| 2030 | 10.000.000 |
| **TOTAL** | **200.000.000** |

|  |  |
| --- | --- |
| **Proiecte de tip B** | |
| Ani | Defalcare pe ani(euro) |
| 2023 | 85.000.000 |
| 2024 | 65.000.000 |
| 2025 | 60.000.000 |
| 2026 | 40.000.000 |
| 2027 | 40.000.000 |
| 2028 | 40.000.000 |
| 2029 | 40.000.000 |
| 2030 | 20.000.000 |
| **TOTAL** | **390.000.000** |

NOTĂ: Sumele neutilizate într-un an vor fi reportate pentru anul următor. Dacă valoarea proiectelor depuse depășește bugetul alocat în anul respectiv se vor utiliza sumele alocate pentru anii următori (bugetul se utilizează în avans). Bugetul reflectă sumele alocate prin Fondul pentru Modernizare, programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare.

### **1.7. Valoarea minimă şi maximă a proiectului, rata de cofinanțare**

Pentru a stabili contribuția proprie şi a determina cuantumul maxim al finanțării nerambursabile pe care îl poate solicita, solicitantul va avea în vedere, la întocmirea bugetului de proiect, condițiile de eligibilitate a cheltuielilor menționate mai jos. Ajutorul se acordă în lei sub forma rambursării cheltuielilor.

Pentru proiectele **de tip A**, intensitatea ajutorului poate atinge până la 100 % din deficitul de finanțare. Ajutorul se limitează la minimul necesar pentru realizarea proiectului sau a activității care beneficiază de ajutor. Această condiție este îndeplinită dacă ajutorul corespunde costului suplimentar net („deficitul de finanțare”) necesar pentru îndeplinirea obiectivului programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare, în comparație cu scenariul contrafactual în absența ajutorului.

În cadrul analizei cost-beneficiu solicitantul va prezenta detaliat calculul deficitului de finanțare, respectiv costul suplimentar net determinat de diferența dintre veniturile și costurile economice (inclusiv investiția și operarea) ale proiectului sprijinit cu ajutor de stat și cele ale proiectului alternativ pe care beneficiarul ajutorului le-ar realiza în mod credibil în absența ajutorului. Pentru a determina deficitul de finanțare, beneficiarul trebuie să cuantifice, pentru scenariul factual și un scenariu contrafactual credibil, a tuturor costurilor și veniturilor principale, costul mediu ponderat estimat al capitalului („WACC”) al beneficiarilor pentru a actualiza fluxurile de numerar viitoare; precum și valoarea actuală netă („VAN”) pentru scenariile faptice și contrafactuale, pe durata de viață a proiectului. Costul suplimentar net tipic poate fi estimat ca diferența dintre VAN pentru scenariul factual și scenariul contrafactual pe durata de viață a proiectului de referință.

Beneficiarul va suporta, pe lângă contribuția proprie la costurile eligibile ale proiectului şi costurile neeligibile. De asemenea, beneficiarii trebuie să-şi asigure finanțarea cheltuielilor aferente proiectului, până la rambursarea cheltuielilor efectuate în timpul fazelor de execuție a proiectului din fonduri UE.

Finanțarea se acordă în lei sub forma rambursării cheltuielilor efectuate şi nu poate depăși 50.000.000 euro/proiect (Se va utiliza un curs de schimb euro-leu (infoeuro) din luna anterioară depunerii cererii de finanțare).

**Pentru proiectele de tip B, care nu intră sub incidența ajutorului de stat, rata de cofinațare a proiectului este de 100%,** Cheltuielile neeligibile stabilite conform Anexei 4 la prezentul Ghid sunt suportate de către beneficiar, cu respectarea prevederilor pct. 385 si 386 din Comunicarea Comisiei - Orientările din 2022 privind ajutoarele de stat pentru climă, protecția mediului și energie (2022/C 80/01), denumite în continuare, ***CEEAG 2022***, la secțiunea 4.10 Ajutoare pentru sistemele de termoficare și de răcire centralizată.

Ajutorul nu poate depăși 50.000.000 euro pentru o întreprindere. O întreprindere nu poate depune mai mult de un proiect.

Procedura de selecție a proiectelor se realizează conform principiului „primul venit, primul evaluat”, corelat cu obiectivele Fondului pentru Modernizare şi în limita bugetului alocat.

În anumite circumstanțe, se poate considera că sprijinul care este limitat la rețelele centralizate de transport și/sau distribuție a agentului termic nu intră sub incidența controlului ajutoarelor de stat, dat fiind că este o măsură legată de infrastructură ce nu afectează concurența și schimburile comerciale.

De exemplu, în cazul în care rețelele centralizate de termoficare sunt gestionate în același mod ca și alte infrastructuri energetice, prin separarea de producția de agent termic, prin accesul la rețea al terților și prin tarife reglementate.

### **1.8 Ajutor de stat**

**Prin prezentul ghid, finanțarea** în cadrul programului-cheie 5: *Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare* -

**Domeniul de investiții *5.3: Sprijin pentru modernizarea și dezvoltarea rețelei inteligente de termoficare*** se acordă doar pentru partea de rețele termice din cadrul sistemelor de termoficare și răcire centralizată eficiente din punct de vedere energetic.

Pentru a fi considerat ajutor de stat, sprijinul financiar acordat unei întreprinderi trebuie să îndeplinească, cumulativ, următoarele condiții:

a) să fie acordat de stat sau din resurse de stat sau gestionate de stat, inclusiv din resurse ale unităților administrativ teritoriale, indiferent de formă;

b) să favorizeze anumite întreprinderi sau sectoare de producție (să fie selectiv);

c) să distorsioneze sau să amenințe să distorsioneze concurența prin asigurarea

unui avantaj economic întreprinderii beneficiare;

d) să afecteze relațiile comerciale dintre statele membre ale Uniunii Europene.

În conformitate cu regulile privind ajutorul de stat, solicitantul are obligația de a respecta **regulile privind cumulul ajutoarelor de stat.**

În acordarea de ajutor de stat pentru proiectele de **tip A** se va ține cont de respectarea următoarelor condiții:

## **1. Efectul stimulativ și principiul demarării lucrărilor**

În conformitate cu art. 2 pct. 23 şi art. 6. alin. (1) și (2) din Regulamentul (UE) nr. 651/2014, cu modificările ulterioare, ajutoarele de stat acordate pentru proiecte care vizează investiții în sisteme de termoficare și răcire centralizată eficiente din punct de vedere energetic vor fi acordate doar în cazul în care acestea au ***efect stimulativ* și respectă principiul *demarării lucrărilor****.*

**,,Efectul stimulativ”** înseamnă prezentarea de către beneficiar furnizorului de ajutor de stat a unei cereri înainte de demararea lucrărilor la proiectul sau la activitatea respectivă.

Cererea conține cel puțin următoarele informații:

* denumirea întreprinderii și dimensiunea acesteia;
* descrierea proiectului, inclusiv data începerii și a încheierii acestuia;
* obiectivele proiectului, indicatorii și rezultatele așteptate;
* localizarea proiectului - locul de desfășurare a proiectului;
* bugetul proiectului;
* cuantumul ajutorului;
* lista costurilor proiectului;
* analiza cost beneficiu;
* costurile eligibile;
* tipul de ajutor (grant).

**„Demararea lucrărilor”** înseamnă potrivit art. 2 pct. 23 din Regulament fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Obținerea de terenuri și lucrările pregătitoare, cum ar fi obținerea avizelor/autorizațiilor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată.

Solicitanții vor avea în vedere justificarea efectului stimulativ al finanțării solicitate și respectarea principiului privind demararea lucrărilor în cazul proiectului propus spre finanțare.

Activitățile proiectului nu vor putea fi începute înainte de data depunerii cererii de finanțare Ministerul Energiei, cu excepția obținerii terenurilor și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde și normative pentru pregătirea proiectului), care nu sunt considerate drept demarare a lucrărilor.

Solicitanții de ajutor de stat vor explica în cadrul cererii de finanțare ce s-ar întâmpla în absența ajutorului de stat și anume situația în care investițiile propuse prin proiect nu s-ar realiza/ s-ar realiza din fonduri proprii, la un nivel investițional mai redus, situație care este descrisă ca fiind scenariul contrafactual.

Din momentul depunerii cererii pentru finanțare la Ministerul Energiei, solicitantul poate începe activitățile proiectului.

Proiectul va fi exclus din procedura de evaluare dacă activitățile proiectului încep anterior depunerii cererii de finanțare a proiectului la Ministerul Energiei (cu excepția celor care nu sunt considerate demarare a lucrărilor).

**Atenție !**

***Reiterăm faptul că pentru proiectele de tip A depunerea cererii de finanțare nu implică automat selectarea acesteia spre finanțare, astfel încât, cererea de finanțare ce nu va fi selectată spre finanțare în urma procesului de evaluare, dar care a demarat activitățile proiectului se va regăsi în imposibilitatea conformării cu principiul ”demararea lucrărilor” în eventualitatea depunerii în cadrul unui alt apel de proiecte*.**

**2. Pragul de notificare**

În conformitate cu Regulament, valoarea ajutorului de stat, pentru a fi exceptat de la notificarea la CE, nu va depăși pragul de 50.000.000 EUR/întreprindere/proiect de investiții.

## **Cumulul ajutorului de stat**

Pentru același beneficiar şi aceleași cheltuieli eligibile, ajutorul de stat acordat nu se poate cumula cu niciun alt ajutor de stat acordat, inclusiv de minimis, pentru o perioada de minim 5 ani.

## **Costuri eligibile și Valoarea ajutorului**

**Pentru proiectele de tip A** costurile eligibile se determină în conformitate cu art. 46 din Regulament , intensitatea ajutorului putând atinge 100 % din deficitul de finanțare. Ajutorul se limitează la minimul necesar pentru realizarea proiectului sau a activității care beneficiază de ajutor. Această condiție este îndeplinită dacă ajutorul corespunde costului suplimentar net („deficitul de finanțare”) necesar pentru îndeplinirea obiectivului programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare, în comparație cu scenariul contrafactual în absența ajutorului.

Ajutorul de stat nu poate depăși 50.000.000 euro/întreprindere/proiect conform art. 4 alin. (1) lit. w) din Regulament.

În cadrul analizei cost-beneficiu solicitantul va prezenta detaliat calculul deficitului de finanțare, respectiv costul suplimentar net determinat de diferența dintre veniturile și costurile economice (inclusiv investiția și operarea) proiectului sprijinit cu ajutor de stat și cele ale proiectului alternativ pe care beneficiarul ajutorului le-ar realiza în mod credibil în absența ajutorului. Pentru a determina deficitul de finanțare, beneficiarul trebuie să cuantifice, pentru scenariul factual și un scenariu contrafactual credibil, a tuturor costurilor și veniturilor principale, costul mediu ponderat estimat al capitalului („WACC”) al beneficiarilor pentru a actualiza fluxurile de numerar viitoare; precum și valoarea actuală netă („VAN”) pentru scenariile faptice și contrafactuale, pe durata de viață a proiectului. Costul suplimentar net tipic poate fi estimat ca diferența dintre VAN pentru scenariul factual și scenariul contrafactual pe durata de viață a proiectului de referință.

Pentru proiectele de **tip B**, care **nu** intră sub incidența ajutorului de stat, finanțarea de investiții în rețele termice în cadrul programului-cheie 5: Cogenerare de înaltă eficiență și modernizarea rețelelor de termoficare – Domeniul de investiții 5.3: Sprijin pentru modernizarea și dezvoltarea rețelei inteligente de termoficare se face cu respectarea condițiilor prevăzute în secțiunea 4.10 Ajutoare pentru sistemele de termoficare si de răcire centralizată din CEEAG, respectiv pct. 385 si 386.

Astfel, în cazul în care rețelele centralizate de termoficare sunt gestionate în același mod ca și alte infrastructuri energetice, prin separarea de producția de agent termic, prin accesul la rețea al terților și prin tarife reglementate, sprijinul care este limitat la rețelele centralizate de transport și/sau distribuție a agentului termic nu intră sub incidenta controlului ajutoarelor de stat.

Pentru același beneficiar şi aceleași cheltuieli eligibile, ajutorul investițional acordat nu se poate cumula cu niciun alt ajutor de stat acordat, inclusiv de minimis, pentru o perioada de minim 5 ani.

Această condiție se aplică atât pentru proiectele de tip A cât și de tip B.

**Capitolul 2. Reguli pentru acordarea finanțării**

Verificarea administrativă și a eligibilității cererilor de finanțare va presupune următoarele aspecte:

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității cererii de finanțare (anexă la prezentul ghid), respectiv:
  + eligibilitatea solicitantului / structurii instituționale - se va verifica dacă solicitantul îndeplinește criteriile prevăzute în prezentul ghid / apel de proiecte
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid / apel de proiecte

**2. 1. Eligibilitatea solicitantului**

Potențialii beneficiari se încadrează în categoriile definite la punctul 1.4 din prezentul ghid.

Solicitanții trebuie să îndeplinească următoarele condiții de natură instituțională, legală şi financiară:

1. Solicitantul are personalitate juridică (este Unitate Administrativ Teritorială sau Întreprindere), este legal constituit în conformitate cu legislația specifică din statul membru a cărei naționalitate o deține[[2]](#footnote-2):

*Pentru Întreprinderi se probează prin:*

* *Actul constitutiv, Statutul, Certificatul constatator eliberat de Oficiul Registrului Comerțului sau documente echivalente cu traducere autorizată (emis cu maximum 30 zile înainte de depunerea cererii de finanțare), valabile la data depunerii documentelor însoțitoare ale Cererii de finanțare, pentru solicitanți ”societăți”;*

*Pentru UAT-uri se probează prin:*

* *Hotărâre judecătorească de validare primar/ Hotărâre de validare a Consiliului Local/Județean/ Hotărâre a Consiliului județean de alegere a Președintelui Consiliului județean, pentru solicitanți Unități administrativ teritoriale.*

**Atenție!**

*Se va lua în considerare codul CAEN 3530 al activității pentru care solicitantul intenționează să acceseze fonduri în cadrul programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare.*

1. Solicitantul este operator de transport și distribuție, definit conform legislației naționale în vigoare

*Se probează prin:*

* *Contractul de concesiune valabil în baza căruia desfășoară activitatea de* *transport și/sau distribuție energie termice în care sunt evidențiate bunurile şi terenurile care vor fi supuse lucrărilor din proiect*
* *Contract de concesiune pentru prestarea serviciului public de transport a energiei termice pentru regiunea de implementare a proiectului.*

1. Solicitantul **nu** se încadrează într-una din situațiile de mai jos:

* este în incapacitate de plată/ în stare de insolvență, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legii nr.85/2014 privind procedura insolvenței, cu modificările și completările ulterioare, după caz;
* este în stare de faliment, lichidare, are afacerile conduse de un administrator judiciar sau activitățile sale comerciale sunt suspendate ori fac obiectul unui aranjament cu creditorii sau este într-o situație similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activitățile sale comerciale sunt suspendate ori fac obiectul unui aranjament cu creditorii;
* nu şi-a îndeplinit obligațiile de plată a impozitelor, taxelor şi contribuțiilor de asigurări sociale către bugetele componente ale bugetului general consolidat şi bugetului local, în conformitate cu prevederile legale în vigoare în România;
* pentru solicitant și/sau reprezentantul legal s-a stabilit printr-o hotărâre judecătorească definitivă sau printr-o decizie administrativă definitivă că aceștia se fac vinovați de abatere profesională gravă deoarece au încălcat actele normative cu putere de lege și normele administrative sau standardele etice aplicabile sectorului profesional din care face parte persoana sau entitatea ori deoarece se fac vinovati de o conduită abuzivă care îi afectează credibilitatea profesională, atunci când o astfel de conduită trădează o intenție frauduloasă sau o neglijență gravă, în sensul art. 136 alin. (1) lit. c) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* *solicitantul/reprezentantul legal* al solicitantului a fost trimis în judecată pentru infracțiuni de corupție și asimilate corupției sau infracțiuni îndreptate împotriva intereselor financiare ale UE*;*
* *solicitantul/reprezentantul legal* face obiectul unui ordin de recuperare neexecutat în urma unei decizii anterioare a Consiliului Concurenţei, a unui alt furnizor de ajutor de stat/de minimis sau a Comisiei Europene, prin care un ajutor de stat a fost declarat ilegal şi incompatibil cu piaţa internă (pentru proiectele care intră sub incidența ajutorului de stat).

1. Reprezentantul legal al solicitantului, inclusiv membrii echipei de management a proiectului, nu se află în situație de conflict de interese, astfel cum este definit în legislația națională.

* *Se probează prin Declarația privind conflictul de interese (Anexa 3.d la Cererea de finanțare)*

1. Solicitantul demonstrează capacitate de implementare a proiectului (tehnică și administrativă), prin documentele privind Unitatea de Implementare a Proiectului*.*

*Probează cu:*

* *CV-urile membrilor echipei de proiect*
* *Fișe de post; a se vedea descrierea din secțiunile Resurse Umane din Cererea de Finanțare.*
* *Decizia de desemnare a membrilor echipei de proiect se solicită în etapa de contractare a proiectului.*

1. Solicitantul demonstrează capacitate tehnică pentru susținerea activităților proiectului și trebuie să dovedească faptul că deține personal calificat (cel puțin 3 ani experiență în domeniul relevant pentru activitatea pe care o desfășoară).

* *Se probează prin dovedirea experienței angajaților / structurii, în implementarea unor proiecte similare în domeniul relevant: CV-uri, fișe de post și alte informații similare relevante (decizii interne), (secțiunea Capacitate tehnică din Cererea de Finanțare)*

1. Solicitantul demonstrează capacitate financiară pentru susținerea implementării proiectului.

* **Pentru solicitanți UAT:**

*Se probează cu:*

* + *Bugetul aprobat sau documentele care dovedesc realizarea demersurilor realizate pentru includerea în bugetul instituției publice care cofinanțează proiectul, în conformitate cu prevederile OUG nr. 40/2015* *privind gestionarea financiară a fondurilor europene pentru perioada de programare 2014 - 2020, aprobată cu modificări prin Legea nr. 105/2016, cu modificările ulterioare;*
  + *Anexa 3 - Declarația de angajament corelată cu descrierea din secțiunea Capacitate financiară din Cererea de finanțare.*
  + *Hotărârea consiliului local/ județean privind asigurarea cofinanțării proiectului, asigurarea fluxului financiar pentru implementarea proiectului şi acoperirea contravalorii cheltuielilor altele decât cele eligibile;*
* **Pentru solicitanți operatori de distribuție:**
* *Se probează cu: Bilanțul contabil (consolidat* *unde este cazul) auditat/semnat de cenzori dacă acest lucru este solicitat de legislația în vigoare,* *depus şi înregistrat la organul fiscal competent, pentru ultimele 3 exerciții financiare încheiate, în corelare cu secțiunea Solicitant din Cererea de finanțare.* 
  + *Declarația de angajament a solicitantului (Anexa 3.b* *la Cererea de finanțare)*
* *În cazul selecției proiectului, la contractare, va prezenta documente prin care îşi asumă contribuția solicitantului (de ex: Hotărârea Adunării Generale a Acționarilor/ Consiliului de Administrație/ Asociatului Unic al Societății) pentru acoperirea sumelor aferente cheltuielilor neeligibile.*
* *De asemenea, în cazul prezentării scrisorii de intenție la depunerea Cererii de finanțare* *de la instituții financiare bancare și nebancare (de către solicitanții care nu pot demonstra interesul de a cofinanța* *proiectul, hotărâri ale Consiliului Local/Consiliului județean din care să reiasă asigurarea cofinanțării aferente bugetelor locale, bugetul aprobat al instituției publice care cofinanțează proiectul sau demararea procedurilor de includere în buget, după caz), la contractare se va solicita contractul de credit.*

1. Operatorul/operatorii serviciilor de termoficare dețin licența de operare pentru transportul și/sau distribuția agentului termic pentru populație, după caz.

* *Probează cu statutul și licența de operare.*

1. Existența unui contract /unor contracte valabil/valabile de delegare/document valabil de gestiune directă a serviciilor de termoficare, încheiat/încheiate între autoritatea publică locală şi operator/operatori, în conformitate cu prevederile legale în vigoare și directivele europene, iar selecția/gestiunea directă a operatorului local al serviciilor de termoficare a fost realizată în conformitate cu prevederile legislației în vigoare,după caz.

* *Probează cu contractul/contractele de delegare/documentul care stabilește gestiunea directă (de ex.: Hotărârea Consiliului Local) a serviciului de furnizare transport și/sau distribuție a energiei termice.*
* *În eventualele situații în care nu există un contract de delegare/ documentul care stabilește gestiunea directă, valabil/valabile, solicitantul va prezenta un angajament și un plan prin care va realiza delegarea/gestiunea directă a operării în acord cu legislația specifică în vigoare.*

j) Nu se încadrează în categoria întreprinderilor aflate în dificultate, așa cum sunt acestea definite la art. 2 pct. 18 din Regulament, cu modificările ulterioare.

**2.2. Eligibilitatea proiectului**

Sunt eligibile numai proiectele care vizează modernizarea/reabilitarea rețelei de transport și/sau distribuție termică. Nu pot fi finanțate proiectele care reprezintă, în fapt, simple investiții (”simple investiții” reprezentând lucrările de mentenanță).

*Următoarele activități prevăzute în proiect pot fi eligibile:*

1. **Proiecte integrate de termoficare modernizate** în vederea asigurării sustenabilității investițiilor inițiale, orientate spre îmbunătățirea calității aerului și luând în considerare evoluțiile în domeniul eficienței energetice la nivelul centrelor urbane.

Proiectele integrate vor conține următoarele tipuri de acțiuni:

* *Modernizarea*/*reabilitarea rețelelor termice primare şi secundare din sistemele de alimentare cu energie termică, inclusiv a punctelor termice;*
* *Achiziționarea/modernizarea/înlocuirea echipamentelor necesare bunei funcționări a rețelei de transport și distribuție, inclusiv a sistemelor de pompare a agentului termic;*
* *Implementarea de Sisteme de Management (măsurare, control şi automatizare Sistemul de Alimentare Centralizată cu Energie Termică SACET);*
* *Produse, servicii (inclusiv software) și lucrări aferente rețelelor inteligente, care vor avea următoarele obiective:*
* *creșterea securității furnizării energiei termice prin reducerea numărului de întreruperi,*
* *crearea infrastructurii necesare pentru dezvoltarea unor activități economice noi, precum şi dezvoltarea infrastructurii energetice termice naționale la standarde europene aplicabile în domeniu,*
* *creșterea eficienței energetice în sistemele centralizate de transport și/sau distribuție a energiei termice, prin optimizarea rețelelor de distribuție/transport a/al agentului termic, precum și prin implementarea unui sistem de conducte dotate cu sistem de detectare, semnalizare și localizare a pierderilor,*
* *utilizarea rațională a resurselor energetice termice prin reducerea pierderilor,*
* *minimizarea impactului negativ asupra mediului,*
* *reducerea costurilor de mentenanță ale rețelelor de distribuție a energiei termice.*

***Principalele rezultate urmărite prin promovarea investițiilor în domeniul energiei și eficienței energetice urmăresc reducerea pierderilor în sistemele de transport și/sau distribuție a energiei termice şi, implicit, creșterea eficienței energetice şi reducerea emisiilor de carbon acționând complementar la nivel teritorial, ambele intervenții realizându-se prin reabilitarea rețelelor termice de transport/distribuție a agentului termic.***

1. **Digitalizarea rețelelor de transportul și distribuție energie termică** prin colectarea și întreținerea tuturor datelor necesare modelarii tehnice și georeferențiale ale elementelor de rețea. Aceasta contribuie fundamental la implementarea conceptului de rețea inteligentă de distribuție energie termică, creșterea capacității de integrare a unor noi forme de producție / consum și facilitarea unor noi modele de afaceri și structuri de piață. Sistemele și rețelele informatice trebuie să fie interoperabile și cloud ready/cloud nativ.
2. **Alte activități / echipamente** decât cele de mai sus pot fi considerate eligibile numai dacă solicitantul dovedește faptul că sunt absolut necesare în conformitate cu programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare - Domeniul de investiții 5.3: Sprijin pentru modernizarea și dezvoltarea rețelei inteligente de termoficare.

|  |
| --- |
| Atenţie !  *Rețea inteligentă – rețea care poate integra eficient, din punct de vedere al costurilor, modalitatea de a acționa a tuturor utilizatorilor conectați la rețea - producători, consumatori şi autoproducători – printr-o circulație bidirecțională a fluxurilor de puteri şi a informațiilor, în scopul de a asigura un sistem energetic eficient economic, sustenabil, cu pierderi de energie reduse şi un nivel ridicat de calitate şi securitate în continuitatea şi siguranța alimentării cu energie termică;*  *Activitățile prevăzute în proiect pot fi eligibile numai dacă solicitantul dovedește faptul că sunt absolut necesare în vederea preluării energiei termice produse în conformitate cu programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare.*  *Nu se vor finanța lucrări pentru realizarea instalației de racordare, respectiv a instalațiilor cuprinse între punctul de racordare și punctul de delimitare.*  *În scopul asigurării unei identități vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puțin măsurile minime obligatorii din cadrul Manualului de identitate vizuală aferent Fondului pentru Modernizare -*  [Manualul-de-Identitate-Vizuala-pentru-Fondul-pentru-modernizare-MIV-FM.pdf (gov.ro)](https://energie.gov.ro/wp-content/uploads/2023/11/Manualul-de-Identitate-Vizuala-pentru-Fondul-pentru-modernizare-MIV-FM.pdf)*.* |

Proiectele de investiții vor viza următoarele activități orientative, fără a fi însă limitative:

* Modernizarea/reabilitarea rețelelor termice primare şi secundare, inclusiv a punctelor termice din sistemele de alimentare cu energie termică prin implementarea tehnologiilor moderne, performante, care să îndeplinească toate cerințele actuale privind pierderile de căldură și de fluid și care să conducă la reducerea emisiilor de CO2;
* achiziționarea/modernizarea echipamentelor necesare bunei funcționări a sistemelor de pompare a agentului termic;
* implementarea de Sisteme de Management Energetic (măsurare, control şi automatizare a SACET).

**Nu se acordă ajutoare pentru investiții în unitățile de producere a energiei termice.**

Nu se acordă sprijin financiar pentru activitățile realizate de întreprinderile care își desfășoară activitatea în următoarele sectoare și/sau care vizează următoarele ajutoare conform art. 1 alin. (3) din Regulament:

* sectorul pescuitului și acvaculturii, astfel cum este reglementat de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/ 2006 și (CE) nr. 1224/2009 ale Consiliului și de abrogare a Regulamentului (CE) nr. 104/ 2000 al Consiliului, publicat în Jurnalul Oficial al Uniunii Europene L 354/28.12.2013;
* domeniul producției primare de produse agricole;
* sectorul prelucrării și comercializării produselor agricole, în următoarele cazuri:
  + - atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;
    - atunci când ajutoarele sunt condiționate de transferarea lor parțială sau integrală către producătorii primari;
* ajutoare destinate activităților legate de export către țări terțe sau către alte state membre, respectiv ajutoare direct legate de cantitățile exportate, ajutoare destinate înființării și funcționării unei rețele de transport și/sau distribuție sau destinate altor cheltuieli curente legate de activitatea de export;
* ajutoare condiționate de utilizarea preferențială a produselor naționale față de produsele importate.

Proiectele depuse în cadrul obiectivului specific programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare trebuie să respecte următoarele condiții:

1. Proiectul se încadrează în categoriile de acțiuni finanțabile menționate în Fondul de Modernizare, programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare definit în prezentul ghid al solicitantului, iar perioada de implementare a proiectului se încadrează în perioada de eligibilitate a cheltuielilor (între data depunerii cererii de finanțare şi 31.12.2030), cu respectarea principiului “demararea lucrărilor”.

* *A se vedea secțiunile Obiective proiect şi Activități previzionate, din Cererea de finanțare.*

1. Durata de implementare a proiectului trebuie să fie de maxim 5 ani și să nu depășească data de 31.12.2030.

* *A se vedea secțiunea Activități previzionate, din Cererea de finanțare.*

1. Scopul şi obiectivele proiectului sunt în concordanță cu acțiunea eligibilă în cadrul Obiectivului specific programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare şi cu activitățile eligibile prezentate la secțiunea *1.3 Activități eligibile* din prezentul ghid și vizează investiții în infrastructura energetică, conform definiției din

* *A se vedea secțiunea Obiective proiect din Cererea de finanțare,*
* *Anexa 3 la Cererea de finanțare.*

1. Proiectul a fost aprobat de către solicitant în condițiile legislației aplicabile,

* *Se probează prin avizul Consiliului Tehnico-Economic (CTE), unde este cazul;*

1. Proiectul este localizat în România,
2. Rețelele de transport și/sau distribuție în cadrul cărora se realizează investiția sunt supuse în integralitate reglementării tarifelor și accesului, în conformitate cu legislația referitoare la piața internă a energiei.

*Se probează prin:*

* *Anexa 3 la Cererea de finanțare*

1. Proiectul respectă reglementările naționale şi comunitare privind eligibilitatea cheltuielilor, promovarea egalității de șanse şi politica nediscriminatorie; dezvoltarea durabilă, tehnologia informației; achizițiile publice; informare şi publicitate; precum şi orice alte prevederi legale aplicabile Fondului de Modernizare, după caz.

*Se probează prin:*

* *Declarația de eligibilitate a solicitantului din Anexa 3 la Cererea de finanțare, corelat cu secțiunea Principii orizontale*

1. Proiectul pentru care se solicită finanțare nu a mai beneficiat de finanțare din fonduri publice, în ultimii 5 ani înainte de data depunerii cererii de finanțare, cu excepția studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuție)

*Se probează prin:*

* *Declarația de eligibilitate a solicitantului din Anexa 3*

1. Se va proba dreptul de proprietate/concesiune/superficie al operatorului asupra imobilelor. De asemenea, se va proba că imobilele supuse investiției îndeplinesc cumulativ următoarele condiții la data depunerii cererii de finanțare:
   * *sunt disponibile pentru investiții*
   * *sunt libere de orice sarcini sau interdicții ce afectează implementarea operațiunii, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului ( cu excepția servituților de trecere, servituților legale, etc. .)*
   * *nu fac obiectul unor litigii în curs de soluționare la instanțele judecătorești cu privire la situația juridică*
   * *nu fac obiectul revendicărilor potrivit unor legi speciale în materie sau dreptului comun*

*Se probează prin :*

* *Declarația de eligibilitate a solicitantului din Anexa 3*
* *În cazul proprietății - actul juridic care sa ateste dreptul de proprietate asupra terenului, în copie conform cu originalul (la cererea de finanțare), ex. contract de vânzare-cumpărare, donație, etc; extras de carte funciară (la contractare);*
* *Declarații pe proprie răspundere din partea solicitantului, privind disponibilitatea terenurilor pe care se vor construi investițiile, care să facă dovada că acestea aparțin domeniului public al autorităților publice locale (AL)/ autorității publice;*
* *Declarație pe proprie răspundere din partea solicitantului prin care se menționează faptul că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea și delimitarea proprietății;*
* *Plan de amplasament pentru imobilele pe care se propune a se realiza investiția în cadrul proiectului.*
* *În cazul concesiunii - contract de concesiune/ închiriere asupra clădirii/terenului valabil pe o perioadă de 5 ani de la data previzionată pentru efectuarea plății finale în cadrul proiectului, în copie conform cu originalul (la cererea de finanțare), extras de carte funciară (la contractare);*
* *În cazul superficie - contract de superficie asupra terenului, în copie conform cu originalul (la cererea de finanțare), extras de carte funciară (la contractare),* în corelare cu secțiunea Resurse materiale implicate din Cererea de finanțare.

Pentru investiții unde dreptul de proprietate nu este obligatoriu, se va prezenta acordul proprietarilor pentru intervenția asupra terenurilor private unde accesul se face conform prevederilor Codului civil:

* *Plan de amplasament vizat de OCPI pentru imobilele pe care se propune a se realiza investiția în cadrul proiectului, plan în  care să fie evidențiate inclusiv numerele cadastrale (unde acestea există).*
* *Acordul proprietarilor persoane fizice şi juridice de drept privat privind accesul asupra terenurilor (la contractare).*

1. Proiectul va fi prevăzut în programul de investiții al solicitantului

* *Se probează prin Declarația de eligibilitate din Anexa 3a din Cererea de finanțare.*
* *Programul de investiții al solicitantului este actualizat cu investițiile propuse prin proiect (la contractare).*

Sistemul de termoficare centralizată propus spre finanțare îndeplinește criteriile definiției sistemului eficient de termoficare centralizată, astfel cum sunt prevăzute la art. 2, pct. 41 și 42 din Directiva 2012/27/UE. Definiția include instalațiile de termoficare/răcire și rețeaua (inclusiv echipamentele conexe) necesare pentru a distribui agentul de termoficare/răcire de la unitățile de producție la sediul clientului. În cazul sistemelor de termoficare centralizată care, la momentul depunerii cererii de finanțare, nu îndeplinesc criteriile de eficiență la care se face referire mai sus, beneficiarul finanțării își asuma că investițiile de eficientizare, în conformitate cu prevederile art. 2 pct. 41 și 42 din Directiva 2012/27/UE vor fi demarate în maximum 3 ani de la finalizarea implementării proiectului de reabilitare a rețelei termice.

Ajutoarele pentru modernizarea rețelelor de transport și care transmit energie termică generată pe bază de combustibili fosili pot fi acordate numai dacă beneficiarul de ajutor de stat va îndeplini, cumulativ, următoarele condiții:

 (a) rețeaua de transport și/sau distribuție este sau devine adecvată pentru transportul de încălzire sau răcire generată din surse regenerabile de energie;

(b) modernizarea nu are ca rezultat o producție crescută de energie din combustibili fosili, cu excepția gazelor naturale;

 (c) în cazul unei modernizări a rețelei de transport și/sau distribuție a încălzirii și răcirii generate din gaze naturale, se asigură conformitatea cu obiectivele climatice pentru 2030 și 2050 [în conformitate cu anexa 1 la Actul delegat complementar privind clima din Regulamentul UE privind taxonomia].

Se probează cu:

* *Studiul de fezabilitate, Declarația de eligibilitate (Anexa 3a) și Declarația de angajament a beneficiarului (Anexa 3b)*.

1. Investițiile propuse sunt conforme cu *strategia locală pentru serviciul de alimentare cu energie termică* unde este propusă investiția și/sau master planul de dezvoltare/ reabilitare a sistemului de termoficare aprobate. Pentru situațiile în care autoritatea locală nu elaborează un master plan, strategia locală de încălzire trebuie să fie suficient de detaliată astfel încât să reiasă ansamblul investițiilor necesare la nivelul sistemului și prioritizarea celor propuse prin proiect.

Se probează cu*:*

* *copie de pe strategia locală pentru serviciul de alimentare cu energie termică* */master plan, aprobate (inclusiv HCJ/HCL de aprobare).*

Îndeplinirea condițiilor de natură instituțională, legală şi financiară se probează cu aplicarea corespunzătoare de către Ministerul Energiei, conform prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administrației publice centrale şi pentru modificarea şi completarea unor acte normative.

**2.3. Eligibilitatea cheltuielilor Norme general aplicabile:**

* Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre;
* Ordonanța de urgență nr. 60/2022 *privind stabilirea cadrului instituțional și financiar de implementare și gestionare a fondurilor alocate Românei prin Fondul pentru Modernizare, precum și pentru modificarea și completarea altor acte normative*;
* Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare

Pentru a fi eligibile în vederea finanțării prin Fondul pentru Modernizare, toate cheltuielile trebuie să respecte prevederile reglementărilor de mai sus, să corespundă obiectivelor Fondului pentru Modernizare, să fie indispensabile atingerii obiectivelor proiectului, să fie incluse în Cererea de finanțare aprobată şi defalcate în bugetul cererii de finanțare.

Pentru a fi rambursată, o cheltuială trebuie să îndeplinească în mod cumulativ, următoarele condiții cu caracter general, conform *Ordonanței de urgență nr. 60/2022 privind stabilirea cadrului instituțional și financiar de implementare și gestionare a fondurilor alocate Românei prin Fondul pentru Modernizare*:

* 1. să fie angajată de către beneficiar şi plătită de acesta în condițiile legii, în intervalul de timp de la data depunerii cererii de finanțare, până la 31 decembrie 2030 ;
  2. să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată şi de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate;
  3. să fie în conformitate cu contractul de finanțare, încheiat între Ministerul Energiei şi beneficiar
  4. să fie rezonabilă şi necesară realizării operațiunii;
  5. să fie înregistrată în contabilitatea beneficiarului.

În plus, o cheltuială este eligibilă dacă:

1. Pot fi eligibile pentru acordarea de ajutor de stat următoarele categorii de cheltuieli indicative, dacă componenta investițională a proiectelor propuse la finanțare este legată de un activ corporal și dacă sunt realizate după data depunerii cererii de finanțare:

**Pentru proiectele de tip A:**

a) cheltuieli pentru amenajarea terenului;

b) cheltuieli pentru asigurarea utilităților necesare obiectivului de investiție;

c) cheltuieli cu plata diriginților de șantier;

d) cheltuieli pentru construcții și instalații;

e) cheltuieli cu dotările (utilaje, echipamente cu și fără montaj, dotări);

f) cheltuieli cu active necorporale;

g) cheltuieli cu organizarea de șantier;

h) cheltuieli diverse și neprevăzute ( conform pragurilor reglemetate de legislația în vigoare);

i) cheltuieli pentru probe tehnologice și teste.

**Pentru proiectele de tip B:**

1. cheltuieli pentru amenajarea terenului;
2. cheltuieli pentru asigurarea utilităților necesare obiectivului de investiție;
3. cheltuieli cu plata diriginților de șantier;
4. cheltuieli pentru construcții și instalații;
5. cheltuieli cu dotările (utilaje, echipamente cu și fără montaj, dotări);
6. cheltuieli cu active necorporale;
7. cheltuieli cu organizarea de șantier;
8. cheltuieli diverse și neprevăzute ( conform pragurilor reglementate de legislația în vigoare);
9. cheltuieli pentru probe tehnologice și teste
10. cheltuieli cu auditul achiziționat de beneficiar pentru proiect ;
11. cheltuieli pentru consultant în elaborare studii de piață/evaluare;
12. cheltuieli aferente managementului de proiect ;
13. cheltuieli de informare, comunicare și publicitate ;
14. cheltuielile cu studiile de teren ;
15. cheltuieli pentru organizarea procedurilor de achiziție ;
16. cheltuieli pentru obținere avize, acorduri, autorizații ;
17. cheltuieli pentru proiectare și inginerie ;
18. Cheltuieli pentru consultant în elaborare studii de piață/evaluare ;
19. cheltuieli pentru consultant în domeniul managementului execuției ;
20. cheltuieli cu asistență tehnică din partea proiectantului pe perioada de execuție ;

2) Ulterior încheierii contractului de finanțare, beneficiarul nu va mai putea primi finanțări din alte surse publice pentru aceleași cheltuieli eligibile ale proiectului sub sancțiunea rezilierii Contractului de finanțare și a returnării sumelor rambursate.

Activitățile proiectului prezent pentru care se rambursează cheltuiala nu au fost finanțate din alte surse de finanțare din fonduri publice.

*Cheltuielile identificate de beneficiar vor fi încadrate pe categoriile de cheltuieli din Anexa 4.*

|  |
| --- |
| Atenție!  Solicitantul își asumă obligația de a nu primi finanțări din alte surse publice pentru aceleași cheltuieli eligibile ale proiectului, sub sancțiunea rezilierii contractului; solicitantul va depune o declarație care atestă că nu a mai primit sprijin din fonduri publice pentru proiectul propus (vezi Declarația de eligibilitate a solicitantului- Anexa 3 la Cererea de finanțare). |

*Pentru proiectele de tip A,* **nu sunt eligibile** pentru a fi decontate în cadrul programului-cheie 5: Cogenerare de înaltă eficiență și modernizarea rețelelor de termoficare - Domeniul de investiții 5.3: Sprijin pentru modernizarea și dezvoltarea rețelei inteligente de termoficare următoarele tipuri de cheltuieli din Anexa 4 la prezentul ghid:

1. cheltuieli aferente contribuției în natură;
2. alte comisioane aferente creditelor;
3. cheltuieli cu asigurarea pe timpul operării;
4. cheltuieli cu amortizarea;
5. cheltuieli de leasing;
6. cheltuieli cu achiziția de mijloace de transport;
7. cheltuieli generale de administrație;
8. cheltuieli cu auditul achiziționat de beneficiar pentru proiect ;
9. cheltuieli pentru consultant în elaborare studii de piață/evaluare;
10. cheltuieli aferente managementului de proiect ;
11. cheltuieli de informare, comunicare și publicitate ;
12. cheltuielile cu studiile de teren ;
13. cheltuieli pentru organizarea procedurilor de achiziție ;
14. cheltuieli pentru obținere avize, acorduri, autorizații ;
15. cheltuieli pentru proiectare și inginerie ;
16. cheltuieli pentru achiziția terenului, cu sau fără construcții ;
17. Cheltuieli cu închirierea, altele decât cele prevăzute la cheltuielile generale de administrație;
18. Cheltuieli cu achiziția de mijloace de transport pentru echipa de management a proiectului;
19. Cheltuieli pentru achiziția de echipamente second-hand;
20. Cheltuieli cu amenzi, penalități, cheltuieli de judecată și de arbitraj;
21. Cheltuieli generale de administrație;
22. Cheltuieli pentru consultant în elaborare studii de piață/evaluare ;
23. Cheltuieli pentru comisioane, cote, taxe;
24. Costurile pentru operarea obiectivelor de investiții;
25. Cheltuielile efectuate pentru obiective de investiții executate în regie proprie;
26. TVA;
27. cheltuieli pentru consultant în domeniul managementului execuției ;
28. cheltuieli cu asistență tehnică din partea proiectantului pe perioada de execuție.

*Pentru proiectele de tip B,* **nu sunt eligibile** pentru a fi decontate în cadrul programului-cheie 5: Cogenerare de înaltă eficiență și modernizarea rețelelor de termoficare - Domeniul de investiții 5.3: Sprijin pentru modernizarea și dezvoltarea rețelei inteligente de termoficare următoarele tipuri de cheltuieli din Anexa 4 la prezentul ghid.

1. cheltuieli aferente contribuției în natură;
2. alte comisioane aferente creditelor;
3. cheltuieli cu asigurarea pe timpul operării;
4. cheltuieli cu amortizarea;
5. cheltuieli de leasing;
6. cheltuieli cu achiziția de mijloace de transport;
7. cheltuieli generale de administrație;
8. cheltuieli pentru consultant în elaborare studii de piață/evaluare;
9. cheltuieli pentru achiziția terenului, cu sau fără construcții ;
10. cheltuieli cu închirierea, altele decât cele prevăzute la cheltuielile generale de administrație;
11. cheltuieli cu achiziția de mijloace de transport pentru echipa de management a proiectului;
12. cheltuieli pentru achiziția de echipamente second-hand;
13. cheltuieli cu amenzi, penalități, cheltuieli de judecată și de arbitraj;
14. cheltuieli generale de administrație;
15. cheltuieli pentru comisioane, cote, taxe;
16. costurile pentru operarea obiectivelor de investiții;
17. cheltuielile efectuate pentru obiective de investiții executate în regie proprie;
18. TVA.

# **Capitolul 3. completarea Cererii de Finanțare**

Pentru a propune un proiect în vederea finanțării, solicitantul trebuie să completeze o Cerere de finanțare. Elaborarea Cererii de Finanțare se va face conform modelului din Anexa nr. 1. Aceasta se va transmite împreună cu toate anexele solicitate prin sistemul informatic MySMIS2021/SMIS2021+ sau, dacă acesta nu este funcțional, documentele vor fi depuse la adresa de e-mail [**proiectepc5.3@energie.gov.ro**](mailto:proiectepc5.3@energie.gov.ro)**.**

**3.1. Înregistrarea solicitantului în sistem**

După înregistrarea solicitantului în platforma MySMIS2021/SMIS2021+ la adresa <https://mysmis2021.gov.ro/>, este necesară completarea tuturor câmpurilor, întrucât informațiile sunt esențiale pentru evaluarea eligibilității solicitantului și pentru evaluarea tehnico- economică.

Atenție! În situația în care platforma nu este funcțională la momentul deschiderii apelului de proiecte, solicitanții au obligația să încarce documentele în maximum 20 de zile de la definitivarea acesteia. Ministerul Energiei va posta pe pagina sa de internet un anunț cu privire la punerea în funcțiune a platformei și manualul de utilizare. Până la funcționalitatea platformei, proiectele se vor depune la adresa de e-mail [**proiectepc5.3@energie.gov.ro**](mailto:proiectepc5.3@energie.gov.ro)**.**

**3.2. Modalitatea de completare a Cererii de finanțare**

Elaborarea Cererii de finanțare se va face conform modelului din Anexa nr.1.

Câmpurile Cererii de finanțare şi cele privind modelul de buget corespund câmpurilor din sistemul informatic. Modelele din prezentul Ghid au rolul de a facilita cerințele de completare a cererii de finanțare din sistemul informatic.

*Înainte de completarea formularului, vă rugăm să citiți cu atenție instrucțiunile cuprinse în acest capitol.*

În vederea completării Cererii de finanțare trebuie avută în vedere anexarea tuturor documentelor menționate în Anexa 2 la prezentul ghid.

*Important!*

Solicitantul are obligația să verifice atașarea tuturor anexelor obligatorii la Cererea de finanțare. În cazul în care se constată, la nivelul evaluării relevanței, maturității şi sustenabilității, existența unor activități pentru care solicitantul nu a atașat anexele obligatorii specifice, proiectul va fi respins pentru nerespectarea condițiilor din prezentul ghid.

De asemenea, anexele care sunt incomplete, ilizibile sau care nu sunt semnate, pot conduce la respingerea Cererii de finanțare. Pentru a se asigura că formularul Cererii de finanțare respectă criteriile administrative de conformare formală şi este însoțit de toate anexele cerute, solicitantul este rugat să completeze Fișa de control a Cererii de finanțare, Anexa 2 la prezentul ghid.

**3.3 Obiectivele şi rezultatele proiectului**

Obiectivul general al proiectului va fi stabilit în directă corelare cu programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare - Domeniul de investiții **5.3: Sprijin pentru modernizarea și dezvoltarea rețelei inteligente de termoficare** şi cu acțiunea de finanțare, conform secțiunii 1.3., în conformitate cu indicațiile din Anexa 1. Fiecărui obiectiv îi va fi atribuit un rezultat.

Rezultatele vor fi corelate cu rezultatele așteptate la programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare.

Toate obiectivele specifice vor fi asociate cu rezultate concrete şi vor fi cuantificate în indicatori.

**3.3.1. Context şi justificare**

Descrierea proiectului (se completează la secțiunea *Context şi Justificare*) va indica un minim de informații cu privire la următoarele aspecte:

* + Contextul în care este propus proiectul;
  + Informații privind infrastructura modernizată/realizată (localizare, date fizice, factori interesați etc.);

Cerințele detaliate suplimentare sunt prezentate în secțiunea relevantă din Anexa 1.

În secțiunea Justificare vor fi enumerate problemele care necesită implementarea proiectului. Problemele identificate în această secțiunea vor fi corelate cu activitățile şi rezultatele proiectului prezentate la secțiunea *Descrierea investiției.*

**3.3.2 Sustenabilitate și durabilitate**

Se va preciza modul în care proiectul se va autosusţine financiar după încetarea finanțării solicitate prin Cererea de finanțare, capacitatea de a asigura operarea şi întreținerea investiției după finalizare (entități responsabile, fonduri, activități, orizont de timp).

De asemenea, se vor descrie măsurile suplimentare care vor fi implementate pentru eficientizarea consumului.

Perioada de sustenabilitate și durabilitate se întinde pe o perioadă de 5 ani de la finalizarea implementării proiectului, respectiv de la data punerii în funcțiune/recepție la terminarea lucrărilor.

Sustenabilitatea și durabilitatea investiției se referă la perioada de timp, ulterioară implementării proiectului, în care investițiile realizate prin proiect își vor produce efectele scontate.

**3.3.3 Relevanță**

În cadrul acestei secțiuni se vor completa informații legate de relevanța proiectului în raport cu Contribuția la Planul Național Integrat în domeniul Energiei și Schimbărilor Climatice 2021-2030 al României.

La secțiunea relevanță, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

Legislație națională și europeană relevantă:

* Legea nr.123/2012, energiei electrice și a gazelor naturale cu modificările și completările ulterioare,
* [Ordonanța de Urgență a Guvernului 53/2019 privind](http://www.anre.ro/files/userfiles/Energie_Termica/Legislatie/OUG_53_2019.pdf) [aprobarea Programului multianual de finanțare a investițiilor pentru modernizarea/înlocuirea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților și pentru modificarea și completarea Legii serviciilor comunitare de utilități publice nr. 51/2006](http://www.anre.ro/files/userfiles/Energie_Termica/Legislatie/OUG_53_2019.pdf),
* [Legea 325/2006 a serviciului public de alimentare cu energie termică](http://www.anre.ro/files/userfiles/Energie_Termica/Legislatie/Legea_nr._325_2006.pdf), cu modificările și completările ulterioare;
* [Legea 51/2006 a serviciilor comunitare de utilități publice, cu modificările și completările ulterioare,](http://www.anre.ro/files/userfiles/Energie_Termica/Legislatie/Lege_51_2006_actualizata_21.01.2020.pdf)
* [Legea nr. 121/2014 privind](https://www.anre.ro/download.php?f=gK5%2FiA%3D%3D&t=vdeyut7dlcecrLbbvbY%3D) [eficienta energetica, cu modificările și completările ulterioare](https://www.anre.ro/download.php?f=gK5%2FiA%3D%3D&t=vdeyut7dlcecrLbbvbY%3D),
* Ordonanța de Urgență a Guvernului nr. 60/2022 privind stabilirea cadrului instituțional şi financiar de implementare şi gestionare a fondurilor alocate României prin Fondul pentru Modernizare, precum şi pentru modificarea şi completarea unor acte normative;
* Hotărârea Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanţate din fonduri publice, cu modificările și completările ulterioare.
* Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre;
* Regulamentului (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din Tratat cu completările și modificările ulterioare[[3]](#footnote-3);
* Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Directiva 2012/27/UEa Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;

**3.3.4 Riscuri**

În cadrul acestui capitol vor fi identificate riscurile care pot să impieteze asupra implementării proiectului în calendarul propus, precum și strategia de atenuare a riscurilor și organismul responsabil de atenuarea principalelor riscuri, cum ar fi depășirile de costuri (prin depășire se va înțelege o comparație cu costul mediu din piață internă, atât pentru produse, cât și pentru servicii/execuție lucrări), întârzierile, deficitul de cerere, riscurile de mediu și schimbările climatice, etc.

**3.3.5 Complementaritate**

Informațiile care vor fi evaluate în capitolul complementaritate permit ANI atât evaluarea capacitații solicitantului de a implementa proiecte, cât şi verificarea posibilei duble finanțări.

Pentru această secțiune, solicitantul nu va completa informații suplimentare

**3.3.6 Aplicarea principiilor orizontale**

Respectarea cadrului legal este obligatorie pentru orice solicitant sau beneficiar de finanțare din fondurile UE. Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.

În cadrul proiectului se va face o descriere a *modului în care proiectul respectă legislația (acte normative, politici publice) în domeniul egalității de șanse și dezvoltării durabile.*

*Șanse egale:*

Egalitatea de șanse şi de tratament are la bază participarea deplină şi efectivă a fiecărei persoane la viața economică şi socială, fără deosebire pe criterii de sex, origine rasială sau etnică, religie sau convingeri, dizabilități, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilității, principiul egalității de șanse şi de tratament trebuie încorporat ca parte integrantă a diverselor stadii din ciclul de viață al unui proiect: definire şi planificare, implementare, monitorizare şi evaluare.

Proiectul trebuie să descrie acțiunile specifice de promovare a egalității de șanse şi prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală, luând în considerare nevoile diferitelor grupuri-țintă expuse riscului acestor tipuri de discriminare şi, mai ales, cerințele pentru asigurarea accesibilității pentru persoanele cu dizabilități.

Secțiunea aferentă din Cererea de finanțare va detalia modul în care legislația aplicabilă va fi respectată în selecția membrilor echipei de proiect şi a experților implicați în implementarea proiectului, precum şi, ulterior, în activitatea întreprinderii.

Pentru proiectele care au componente de infrastructură se va detalia modul în care legislația privind asigurarea accesului persoanelor cu dizabilități se aplică şi va fi respectată în realizarea investiției.

*Dezvoltarea durabilă:*

Proiectul va promova dezvoltarea durabilă, în primul rând, prin finanțarea unor activități orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistența în fața dezastrelor, prevenirea şi gestionarea riscurilor, ca de exemplu:

* Utilizarea unor echipamente mai eficiente energetic și cuantificarea rezultatelor asupra consumului de energie și a emisiilor de CO2
* Utilizarea de materiale prietenoase cu mediul (ecologice sau reciclate) și de soluții inovative în construcții şi în construcția de infrastructură, indiferent de tipul acesteia.

Secțiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

**3.3.7 Descrierea investiției**

Descrierea proiectului va indica un minim de informații cu privire la următoarele aspecte:

* Componentele și activitățile investiției și modul în care adresează problemele identificate
* Date generale privind investiția propusă
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obținerii aprobărilor, autorizațiilor, avizelor prevăzute de legislația în vigoare şi necesare pentru implementarea proiectului.

Cerințe specifice suplimentare sunt prezentate în secțiunea relevantă din Anexa 1.

**3.3.8 Evaluarea Impactului asupra Mediului (EIM)**

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecția mediului (APM) stabilesc dacă proiectele sunt de tipul celor prevăzute la Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autoritățile responsabile.

Autoritățile competente pentru protecția mediului (APM) vor asigura consultarea publicului interesat pe parcursul derulării procedurii implementării prevederilor legale aplicabile

1. ***Documente necesare la depunerea cererii de finanțare (după caz)***
   * Actul de reglementare emis de către autoritatea competentă pentru protecția mediului (Decizie de încadrare/Acord de mediu)/Aviz Natura 2000 (unde va fi cazul);
   * Declarația pentru siturile Natura 2000/Studiu de evaluare adecvată (după caz);
   * Calendarul privind derularea procedurii de emitere a actului de reglementare elaborat de către autoritatea competentă pentru protecția mediului;
   * Rezumatul fără caracter tehnic (dacă procedura se finalizează cu emiterea Acordului de Mediu);
   * Raportul EIM (unde este cazul).
   * În mod excepțional, în cazul în care procedura pentru obținerea actului de reglementare este încă în derulare, la momentul depunerii cererii de finanțare, solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului. În cazul în care, ulterior depunerii cererii de finanțare, intervin costuri suplimentare în devizul proiectului, în cadrul procedurii de obținere a actului de reglementare pentru protecția mediului, acestea vor fi suportate integral de către solicitant.
   * De asemenea, dacă Declarația pentru siturile Natura 2000/Avizul Natura 2000 (după caz) nu este depusă/depus odată cu cererea de finanțare, solicitantul trebuie să facă cel puțin dovada depunerii la autoritatea competentă a documentelor pentru obținerea acestui document, iar în etapa de contractare este obligatorie Declarația pentru siturile Natura 2000/Avizul Natura 2000.

***b) Pentru încheierea contractului de finanțare***

* Copii ale documentelor menționate în calendarul aferent procedurii EIM (inclusiv toate anunțurile), cum ar fi:
* Notificarea privind solicitarea Acordului de Mediu;
* Anunțurile privind solicitarea Acordului de Mediu;
* Decizia evaluării inițiale;
* Decizia Etapei de încadrare;
* Anunțurile privind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz;
* Anunțurile publice privind dezbaterea publică, după caz;
* Anunțurile publice privind decizia de emitere a Acordului de Mediu, după caz;
* Acordul de Mediu, după caz;
* Certificatul de urbanism;
* Avizul de gospodărire ape (va fi emis la nivel de studiu de fezabilitate).

Raportul de Impact asupra Mediului va lua în considerare indicatorii de mediu propuși prin legislația actuală.

**3.3.9 Studiul de fezabilitate**

Studiul de fezabilitate se va elabora de către un proiectant autorizat conform prevederilor HG nr. 907/2016 și va avea la bază necesitatea dezvoltării proiectului şi caracteristicilor tehnice, comparând soluțiile alternative mai detaliate în vederea asigurării alegerii soluțiilor celor mai eficiente din punct de vedere al costurilor.

Studiul de fezabilitate se va concentra pe investițiile incluse în prima fază a implementării Master Planului/Strategiei locale de termoficare aprobat/ă, corespunzător „proiectului” ce va fi propus pentru cofinanțare din fonduri UE. Pe baza Master Planului/Strategiei locale de termoficare se va întocmi studiul de fezabilitate, urmând a se elabora conceptul preliminar şi caracteristicile tehnice, comparând soluțiile alternative mai aprofundate pentru a asigura alegerea soluțiilor celor mai eficiente din punctul de vedere al costurilor. Reabilitarea instalațiilor va trebui făcută în conformitate cu standardele stabilite prin directivele CE relevante şi cu legislația română în vigoare. Acolo unde va fi cazul, vor trebui propuse soluții flexibile care să permită îmbunătățirea rețelelor.

Studiile tehnice de reabilitare instalații/rețele vor trebui făcute în conformitate cu standardele stabilite prin directivele CE şi cu legislația română în domeniul termoficării inteligente.

Trebuie avut în vedere că CE va acorda asistență de cofinanțare numai pentru a garanta respectarea standardelor din directivele CE.

Studiul de fezabilitate va cuprinde elemente tehnice şi economico -financiare şi se va întocmi în conformitate cu Hotărârea Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanţate din fonduri publice, cu modificările și completările ulterioare.

De asemenea, vor fi avute în vedere următoarele aspecte:

- indicatorul “densitatea de căldură” (heat density) în ultimele 2 sezoane;

* costul unitar al căldurii;
* în cazul sistemului de termoficare propus în cadrul programului-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare, justificarea modului de îndeplinire a criteriilor de eficiență energetică prevăzute la art. 2, pct. 41 și 42 din Directiva 2012/27/UE**.**

**Recuperarea costurilor** - Se va efectua un studiu de tarif, în care să se analizeze actuala structură a tarifelor (consumatorii industriali, comerciali şi casnici) şi să se recomande un nou sistem de tarifare cu scopul de a maximiza veniturile şi a asigura suportabilitatea unor servicii adecvate pentru consumatorii casnici (toate grupele de venit.)

* În situația în care previziunile sau estimările pe baza cărora s-a propus planul de tarifare s-au modificat, Planul anual de evoluție a tarifelor poate fi modificat corespunzător, justificat și cu respectarea prevederilor legale în vigoare privind stabilirea tarifelor.

**Integrarea aspectelor privind schimbările climatice și reziliența la dezastre în selectarea opțiunilor.**

În etapa de elaborare a studiului de fezabilitate și a analizei opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor. ***Ca urmare, acest impact se va reflecta în acordul de mediu și autorizațiile de construcție.***

Etapele ce trebuie parcurse sunt:

1. *Analiza de senzitivitate*

Această analiză a proiectului se va realiza la diverse riscuri generate de schimbările climatice (temperatura anuală/sezonieră/lunară; valorile extreme ale temperaturilor – frecvență și magnitudine, media anuală/sezonală/lunară a căderilor de ploaie – frecvență și magnitudine, viteza medie și maximă a vântului, umiditatea, radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului / alunecările de teren / avalanșe, salinitatea solului, calitatea aerului, focurile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă trebuie realizată din următoarele patru perspective:

* Senzitivitatea activelor
* Senzitivitatea intrărilor (apă, energie, altele)
* Senzitivitatea ieșirilor (produselor, pieței, cererii consumatorilor)
* Senzitivitatea conexiunilor de transport.

Dacă analiza de senzitivitate indică un nivel ridicat sau mediu asupra uneia dintre cele patru perspective, se trece la evaluarea expunerii la riscurile respective și la analiza finală de vulnerabilitate.

1. *Evaluarea expunerii la diverse riscuri*

Aceasta se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., cât și pe modele de proiecție a evoluției viitoare pentru riscurile analizate pe durata de viață a proiectului (30 – 50 de ani). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitatea să fie luate în considerare aceleași modele pentru a asigura consecvența în abordare.

1. *Analiza de vulnerabilitate*

Aceasta se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc, care stabilește nivelul de vulnerabilitate (nu există, mediu sau mare):

**V=S\*E**

1. *Evaluarea riscurilor*

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației ”cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel implică o analiză calitativă a riscurilor (bazată pe judecata experților pentru identificarea hazardelor, consecințelor și riscurilor cheie asociate) și analiza detaliată a riscurilor, respectiv o analiză cantitativă, bazată pe modelare.

1. *Identificarea opțiunilor de adaptare*

În cadrul acestei etape sunt identificate măsurile de adaptare necesare pentru a diminua vulnerabilitatea proiectului la riscurile identificate și evaluate în etapele anterioare. Măsurile de adaptare se identifică cu sprijinul unor seminarii corelate cu exemple de bune practică în domeniu, iar odată măsurile identificate, se realizează o listă scurtă a acestora pe baza unei analize calitative și sunt selectate acele măsuri care sunt viabile din punct de vedere ecologic, social, tehnic și legal. Acestea sunt evaluate și din punct de vedere al momentului când pot fi implementate și sunt raportate și la obiectivele proiectului.

1. *Evaluarea opțiunilor de adaptare*

În această etapă, măsurile de adaptare sunt introduse în evaluare la nivelul analizei cost-beneficiu.

1. *Integrarea acțiunilor de adaptare în proiect*

Pe baza evaluării opțiunilor de adaptare, se vor lua deciziile de modificare a proiectului tehnic și introducerea acestora în procedurile de achiziție publică și se va stabili un plan și responsabili pentru monitorizarea implementării măsurilor și răspuns. Metodologia detaliată este prezentată în documentul Comisiei Europene ”Guidelines for Project Managers: Making vulnerable Investments climate resilient”, disponibilă la[:](https://climate-adapt.eea.europa.eu/metadata/guidances/non-paper-guidelines-for-project-managers-making-vulnerable-investments-climate-resilient/guidelines-for-project-managers.pdf)

<https://climate-adapt.eea.europa.eu/metadata/guidances/non-paper-guidelines-for-project-managers-making-vulnerable-investments-climate-resilient/guidelines-for-project-managers.pdf>

Planul anual de evoluție a tarifelor va fi întocmit cu respectarea prevederilor legale în vigoare, luând în considerare modul de calcul al tarifului unitar la nivelul ariei de operare conform Ghidului de analiză cost beneficiu.

Studiul de Fezabilitate va avea atașate Hotărâri ale Consiliului Județean şi/sau Local privind aprobarea Studiului de Fezabilitate şi a indicatorilor tehnico-economici; de asemenea, vor fi atașate avizele, acordurile şi autorizațiile solicitate conform legislației în vigoare.

**Pentru aprobarea Studiului de Fezabilitate:**

* Aviz CTE din cadrul APL/ al operatorului de transport și distribuție, după caz, privind aprobarea Studiului de Fezabilitate și a indicatorilor tehnico-economici ai proiectului
* HCJ/HCL privind aprobarea Studiului de fezabilitate şi a indicatorilor tehnico-economici ai proiectului
* Planul anual de evoluție a tarifelor (conform Analizei Cost-Beneficiu) aprobat de CJ/CL

**3.3.10 Analiza Cost Beneficiu**

Analiza Cost-Beneficiu trebuie să fie elaborată în conformitate cu cerințele HG 907/2016

Componentele analizei Cost-Beneficiu sunt:

1. Analiza financiară,
2. Analiza economică,
3. Evaluarea riscului și analiza de senzitivitate.

Pentru elaborarea Analizei Cost Beneficiu recomandăm consultarea următoarelor documente:

Solicitanții pot avea in vedere si prevederile Economic Appraisal Vademecum 2021-2027 - General Principles and Sector Applications (EC)

Manualul CE privind ACB (“Guide to Cost-benefit Analysis of Investment Projects - Economic appraisal tool for Cohesion Policy 2014-2020”) (<https://ec.europa.eu/regional_policy/sources/studies/cba_guide.pdf>)

Secțiunea III (Metoda de calculare a venitului net actualizat al operațiunilor generatoare de venituri nete) din Regulamentul delegat (UE) nr. 480/2014 al Comisiei.

Proiectele de termoficare generează venituri prin taxele de utilizare plătite de industrie, agenții comerciali şi gospodării pentru serviciile oferite.

Cerința minimă este ca proiectele să fie durabile pe durata lor de existenta economică, adică să asigure un flux de venituri suficient pentru a acoperi costurile de operare şi întreținere. Există, însă, un al doilea aspect al analizei financiare, de importantă critică şi anume, estimarea nivelului grantului necesar pentru ca proiectul să devină viabil din punct de vedere financiar.

**3.3.11 Managementul de proiect**

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informații cu ANI. Persoana de contact poate să fie aceeași persoană cu managerul de proiect / responsabilul de proiect.

Managementul de proiect poate fi realizat cu personal propriu sau mixt (personal propriu şi externalizare).

Pentru proiectele de **tip A**, cheltuielile pentru managementul de proiect **nu sunt** eligibile.

Echipa de implementare a proiectului va fi, prin urmare:

* Constituită din personalul propriu ce trebuie să îndeplinească funcţiile necesare implementării proiectului (management de proiect, financiar, achiziţii, tehnic);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente managementului proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

**3.3.12 Elaborarea bugetului şi categoriile de cheltuieli**

Bugetul proiectului va fi defalcat pe ani şi pe activităţi, conform formatului din Cererea de finanţare.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare ce vor fi anexe la contractul de finanţare.

|  |
| --- |
| Atenţie !  *Depunerea cererii de finanţare nu reprezintă un angajament privind finanţarea din Fondul de Modernizare, toate riscurile generate de neaprobarea finanţării vor fi exclusiv în sarcina solicitantului.* |

**Capitolul 4. Procesul de evaluare și selecție**

**4.1 Descriere generală**

Procesul de evaluare și selecție a proiectelor se va desfășura la nivelul direcțiilor de specialitate din cadrul Ministerul Energiei. Pentru implementarea proiectului se va încheia un contract de finanțare între Ministerul Energiei și beneficiarul proiectului.

**4.1.1 Verificarea administrativă și a eligibilității cererilor de finanțare**

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;
* Data limită de transmitere a cererii de finanţare.

Pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU.

Modificarea oricăror elemente ale proiectului, altele decât cele care decurg din clarificările solicitate pe parcursul evaluării, atrag după sine respingerea proiectului. În urma corectării problemelor care au determinat respingerea proiectului, beneficiarul poate depune din nou cererea de finanțare, aceasta fiind înregistrată și evaluată ca un proiect nou.

În cazul proiectelor care nu sunt considerate admisibile, solicitanţii sunt informaţi în scris asupra motivelor respingerii.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate definite în acest ghid. Dacă proiectul nu îndeplineşte toate criteriile stabilite este respins.

|  |
| --- |
| **Atenţie!**  *Având în vedere că depunerea cererii de finanţare se face electronic, procesul de clarificări se va desfăşura astfel:*   * *Se vor solicita maxim 2 solicitări de clarificări pentru această etapă de evaluare;* * *Solicitantul va avea obligaţia să răspundă în maxim 5 zile lucrătoare. Depășirea acestui termen poate conduce la respingerea proiectului. În cazuri temeinic justificate (dar fără a se limita la situația obținerii unor avize de la terțe instituții), se poate solicita prelungirea termenului de răspuns, iar Ministerul Energiei, în calitatea sa de autoritatea națională de implementare şi gestionare a fondurilor alocate României din Fondul pentru modernizare prin Direcția Generală Ajutor de Stat și Fonduri Europene va analiza și va decide cu privire la acceptarea/respingerea cererilor de prelungire.* |

Numai cererile de finanţare eligibile (care îndeplinesc toate criteriile din Grila de verificare a admisibilităţii administrative şi eligibilității) sunt admise în următoarea etapă a procesului de evaluare, respectiv evaluarea tehnică şi financiară a proiectului, numai dacă proiectul nu este exclus, în conformitate cu prevederile din prezentul Ghid.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

**4.1.2 Evaluarea tehnico-economică a cererilor de finanţare**

Evaluarea proiectelor se face după trei criterii majore:

* Criteriul 1- Relevanţa şi oportunitatea proiectului – maxim 20 puncte
* Criteriul 2- Maturitatea şi calitatea pregătirii proiectului – maxim 60 puncte
* Criteriul 3- Sustenabilitatea proiectului – maxim 20 puncte

Fiecare criteriu este împărţit în subcriterii punctate corespunzător. Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 3 criterii, respectiv între 0 – 100.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 60 de puncte, cu obținerea peste minim la fiecare criteriu în parte. În cazul în care proiectul nu obține punctajul minim de 60 de puncte sau punctajul minim la unul din criterii proiectul se respinge, iar solicitantul va fi informat în acest sens.

Evaluarea proiectului va permite aprecierea contribuţiei proiectului la îndeplinirea obiectivelor Fondului pentru Modernizare, la implementarea legislaţiei relevante cu privire la eficienţa energetică în România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de verificare şi evaluare a cererilor de finanţare din Anexa 2.2 la prezentul ghid.

|  |
| --- |
| **Atenţie!**  *Având în vedere că depunerea cererii de finanţare se face electronic, procesul de clarificări se va desfăşura astfel:*   * *Se vor solicita maxim 2 solicitări de clarificări pentru această etapă de evaluare;* * *Solicitantul va avea obligaţia să răspundă în maxim 5 zile lucrătoare. Depășirea acestui termen poate conduce la respingerea proiectului. În cazuri temeinic justificate (dar fără a se limita la situația obținerii unor avize de la terte institutii), se poate solicita prelungirea termenului de răspuns, iar Ministerul Energiei va analiza și va decide cu privire la acceptarea/respingerea cererilor de prelungire.* |

Pentru proiectele de **tip A**, propunerile de proiectele vor fi ordonate în funcție de punctajele obținute și înscrise pe lista pentru finanțare începând de la cele cu punctajul cel mai mare, până la acoperirea bugetului alocat. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 60 de puncte, cu obținerea peste minim la fiecare criteriu în parte. În cazul în care proiectul nu obține punctajul minim de 60 de puncte sau punctajul minim la unul din criterii, proiectul se respinge, iar solicitantul va fi informat în acest sens.

Pentru proiectele de **tip B**, selecţia proiectelor se va face în limita fondurilor disponibile pentru apelul de proiecte de tip B, cu condiţia obţinerii punctajului minim în etapa de evaluare tehnică şi financiară, în ordinea în care au fost depuse cererile de finanţare.

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 60 de puncte, cu obținerea peste minim la fiecare criteriu în parte.

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului la sediul Ministerul Energiei. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; reprezentantului legal (nume, funcție);
* Identificarea proiectului, prin: numărul unic de înregistrare alocat cererii de finanţare şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către Ministerul Energiei a rezultatului procesului de evaluare şi selecţie;
* Semnătura olografă sau electronică a reprezentantului legal;
* Data formulării contestaţiei;

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul Ministerului Energiei. Contestatarul este notificat în scris asupra deciziei comisiei.

**Capitolul 5. contractarea și implementarea proiectelor**

**5.1 Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

Având în vedere dispozițiile tranzitorii de la art. 58 din Regulamentul (UE) nr. 651/2014, acordarea ajutoarelor de stat în cadrul acestei schemei se va face în baza art. 46 din Regulament, așa cum acesta va fi modificat conform Proiectului de modificare a Regulamentului (UE) nr. 651/2014, așa cum acesta a fost modificat prin Comunicare Comisiei privind Aprobarea conținutului unui proiect de regulament al Comisiei de modificare a Regulamentului (UE) nr. 651/2014 de declarare a anumitor categorii de ajutoare compatibile cu sistemul intern de piață în aplicarea articolelor 107 și 108 din tratat și Regulamentul (UE) 2022/2473 de declarare a anumitor categorii de ajutoare pentru întreprinderile active în producție, prelucrarea și comercializarea produselor pescărești și de acvacultură compatibile cu piața internă în aplicarea articolelor 107 și 108 din Tratat.

Ajutoarele de stat sunt acordate sub condiția suspensivă a compatibilizării acestora cu prevederile noului regulament UE de exceptare pe categorii de ajutor de stat, imediat după intrarea acestuia în vigoare. În caz contrar, contractele de finanțare încheiate cu beneficiarii încetează de plin drept. Această condiție va fi stipulată în Contractul de finanțare încheiat cu beneficiarii. Totodată, la depunerea cererii de finanțare, potențialii beneficiari vor da o declarație pe propria răspundere că sunt de acord cu includerea acestei clauze în Contractul de finanțare. Ajutoarele nu pot fi plătite până la realizarea condiției suspensive prevăzută anterior.

După finalizarea procesului de evaluare, pentru proiectele care au îndeplinit punctajul minim, Ministerul Energiei va publica pe site/notifica prin sistemul informatic proiectele selectate pentru finantare.

Solicitantul va încărca în sistemul informatic cererea de finantare si anexele aferente . Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către Ministerul Energiei şi/sau nerespectarea termenului limită de semnare a contractului de finanțare.

În cazul proiectelor respinse, Ministerul Energiei va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare.

Contactul de finanţare va fi semnat de către reprezentantul legal al Ministerului Energiei şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna contractul şi de a incărca în platforma informatică pentru gestionarea apelului de proiecte, în termenul solicitat de Ministerul Energiei (5 zile de la data primirii documentului) contractul de finanțare însoțit eventual, de orice alt document solicitat prin contract. În cazul în care solicitantul nu respectă termenul de semnare şi transmitere a Contactului de finanţare la Ministerul Energiei, în calitatea sa de autoritatea națională de implementare şi gestionare a fondurilor alocate României din Fondul pentru modernizare prin Direcția Generală Ajutor de Stat și Fonduri Europeneîşi rezervă dreptul de a respinge finanţarea contractului.

După semnarea de către solicitant, Contractul de finanțare va fi semnat de către reprezentantul legal al Ministerului Energiei. Data încheierii Contractul de finanțare este data ultimei semnături.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a Fondului de Modernizare.

Procedura de contractare poate diferi de cea descrisă în Ghidul solicitantului, în corelare cu funcționalitățile sistemului informatic. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Energiei. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| Atenţie!  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

**Contestaţii**

În cazul în care, pe parcursul procesului de evaluare, selecţie şi contractare, solicitantul care se consideră vătămat într-un drept al său sau într-un interes legitim are dreptul să depună o contestaţie, în termen de 5 zile lucrătoare, de la primirea scrisorii de decizie privind respingerea CRF. Contestaţia va fi formulată în scris şi depusă la sediul Ministerului Energiei.

**Contestaţia scrisă trebuie să conţină minimum următoarele elemente obligatorii:**

* denumirea, sediul, codul unic de înregistrare şi numele persoanelor care reprezintă contestatarul şi calitatea lor;
* titlul proiectului depus;
* obiectul contestaţiei şi motivarea acesteia;
* elementele probatorii de susţinere a contestaţiei contestaţia;
* semnătura reprezentantului solicitantului.

Lipsa acestor elemente, precum şi nerespectarea termenului de depunere atrage respingerea contestaţiei. Analiza contestaţiei se va efectua de către o Comisie de soluţionare a contestaţiilor. Perioada de soluţionare a contestaţiei este de maxim 5 zile lucrătoare de la data înregistrării acesteia. Decizia asupra contestaţiei va fi comunicată în scris contestatarului. În cazul acceptării contestaţiei, Cererea de finanţare, care a format obiectul acesteia, va parcurge etapa următoare din procesul de selecţie, în conformitate cu dispoziţiile prezentului Ghid.

**5.2 Implementarea financiară a proiectului**

Mecanismul rambursării cheltuielilor efectuate implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării acestora.

Beneficiarii au obligația de a depune la Ministerul Energiei cereri de rambursare pentru cheltuielile efectuate, în conformitate cu graficul asumat prin contractul de finanțare.

În termen de maximum 30 de zile lucrătoare de la data depunerii de către beneficiar la Ministerul Energiei, a cererii de rambursare întocmită conform contractului de finanțare, însoțită de documentele justificative, conform planului de activități, Ministerul Energiei autorizează cheltuielile eligibile cuprinse în cererea de rambursare și efectuează plata sumelor autorizate în termen de 20 zile lucrătoare de la data la care Ministerul Energiei dispune de resurse în conturile sale. După efectuarea plății, Ministerul Energieinotifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de Ministerul Energiei, termenul de 30 de zile lucrătoare poate fi întrerupt, fără ca perioadele de întrerupere cumulate să depășească 10 zile lucrătoare.

În cazul nerespectării contractului de finanțare, Ministerul Energiei poate aplica reduceri procentuale și recuperarea sumelor plătite necuvenit în conformitate cu legislația în vigoare.

În cazul ultimei cereri de rambursare depuse de către beneficiar în cadrul proiectului, termenul de 30 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucrătoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

Finanţarea proiectelor în cadrul acestei operaţiuni este de tip nerambursabil şi constă în rambursarea cheltuielilor eligibile efectuate pentru realizarea proiectului, la valoarea şi în condiţiile stabilite prin Contractul de finanţare.

După primirea facturilor pentru livrarea bunurilor/prestarea serviciilor/execuția lucrărilor, a altor documente justificative care atestă recepția, necesare implementării proiectului și după achitarea costurilor respective, beneficiarul întocmește cererea de rambursare conform acordului de finanțare si a anexelor, împreună cu copii ale documentelor justificative aferente. Cererile de rambursare se depun în conformitate cu etapele din programul de rambursare. Modelele de cereri de rambursare va fi prezentată sub formă de instrucțiune/anexă la contract.

Beneficiarul va depune prima cerere de rambursare în conformitate cu termenele stabilite în calendarul de implementare, care este parte a contractului de finanțare.

După semnarea contractului de finanțare, beneficiarul va contracta un auditor financiar independent pentru verificarea costurilor solicitate la rambursare de la Ministerul Energiei, conform criteriilor de eligibilitate aplicabile proiectelor finanțate prin Fondul pentru Modernizare. Auditorul va emite un raport separat pentru fiecare cerere de rambursare. Beneficiarul are obligația să anexeze la dosarul de rambursare raportul emis de auditor.

**5.3 Monitorizarea proiectului**

Beneficiarul are obligația de a menține investiția pe perioada valabilității contractului de finanțare și de a păstra documentele aferente proiectelor pe o perioadă de 10 ani de la data acordarii ajutorului, dar nu mai mică de 5 ani de la data plății soldului sau, în absența unei astfel de plăți, de la data efectuării ultimei raportări.

Beneficiarul este obligat să transmită Ministerului Energiei raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat.

Termenele de transmitere a acestor raportări vor fi prevăzute în contractul de finanţare.

Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor plătit în cadrul schemei, toate documentele necesare şi să ţină o evidenţă specifică a ajutorului de care au beneficiat conform schemei de ajutor de stat aferente.

# Anexe

Anexa 1. Formularul Cererii de finanțare,

Anexa 1.a. la Ghidul solicitantului cu regulile de exceptare,

Anexa 2.1 Grilă de verificare administrativă,

Anexa 2.2 Grilă de verificare tehnico-economică,

Anexa 3. Modele de declarații și formulare anexe la cererea de finanțare (de eligibilitate, angajament, conflict de interese),

Anexa 4. Categorii de cheltuieli indicative pentru proiectele finanțate (în cadrul programului-cheie 5: Cogenerare de înaltă eficiență și modernizarea rețelelor de termoficare - Domeniul de investiții 5.3: Sprijin pentru modernizarea și dezvoltarea rețelei inteligente de termoficare),

Anexa 5. Lista domeniilor eligibile,

Anexa 6. Incidența ajutorului de stat,

Anexa 7. Ghidul solicitantului Model declarație consimțământ prelucrare date,

Anexa 8. Model contract de finanțare.

1. Inclusiv cele aduse prin Regulamentul (UE) 2023/1315 al Comisiei din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și a Regulamentului (UE) 2022/2473 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor pescărești și de acvacultură ca fiind compatibile cu piața internă, în aplicarea articolelor 107 și 108 din tratat. [↑](#footnote-ref-1)
2. În cazul selecției proiectului, beneficiarul înregistrat în alt stat membru va face dovada că este înregistrat în România la momentul contractării [↑](#footnote-ref-2)
3. Inclusiv cele aduse prin Regulamentul (UE) 2023/1315 al Comisiei din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și a Regulamentului (UE) 2022/2473 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor pescărești și de acvacultură ca fiind compatibile cu piața internă, în aplicarea articolelor 107 și 108 din tratat. [↑](#footnote-ref-3)